wannaphong/clean_thaiwikipedia huggingface dataset:
# การกระตุ้นที่เหมาะสม
การกระตุ้นที่เหมาะสม  เป็นคุณสมบัติอย่างหนึ่งของตัวรับความรู้สึก (sensory receptor) ที่กำหนดประเภทแห่งพลังงานซึ่งตัวรับความรู้สึกเริ่มการตอบสนองด้วยการถ่ายโอนตัวกระตุ้น (transductionการถ่ายโอน ในสรีรวิทยา   คือการเปลี่ยนตัวกระตุ้นแบบหนึ่งไปยังอีกแบบหนึ่ง  การถ่ายโอนในระบบประสาทมักจะหมายถึงการส่งสัญญาณเพื่อแจ้งการตรวจพบตัวกระตุ้น  โดยที่ตัวกระตุ้นเชิงกล  ตัวกระตุ้นเชิงเคมี  หรือเชิงอื่นๆ  ถูกเปลี่ยนเป็นศักยะงานประสาท  แล้วส่งไปทางแอกซอน  ไปสู่ระบบประสาทกลางซึ่งเป็นศูนย์รวบรวมสัญญาณประสาทเพื่อประมวลผล)  

การกระตุ้นที่เหมาะสมขึ้นอยู่กับกลไกของการถ่ายโอนตัวกระตุ้นของเซลล์  และกับประตูไอออน  (ion channel)  ที่เป็นส่วนของเยื่อหุ้มเซลล์ตัวรับความรู้สึก  ตัวอย่างเช่น  แสง  เป็นการกระตุ้นที่เหมาะสมสำหรับเซลล์รับแสงในเรตินา

 ประเภท 
การกระตุ้นเหมาะสมแบ่งประเภทเป็นต้นว่า  
 แสง ถ้าการกระตุ้นที่เหมาะสมของตัวรับความรู้สึกคือแสง  ตัวรับความรู้สึกย่อมมีโมเลกุลเกี่ยวกับสี  (pigment molecule) ที่เปลี่ยนรูปร่างไปเพราะแสง  ความเปลี่ยนแปลงของโมเลกุลเหล่านี้เริ่มการทำงานของประตูไอออน  เป็นการเริ่มการถ่ายโอนตัวกระตุ้น
 เสียง ถ้าการกระตุ้นที่เหมาะสมของตัวรับความรู้สึกคือเสียง ตัวรับความรู้สึกย่อมเป็นเซลล์ขน  ซึ่งเป็นตัวรับแรงกล  เซลล์ขนเหล่านี้มี stereociliastereocilia  เป็นส่วนดัดแปลงบนยอดของเซลล์  ต่างจากซีเลีย  และ  ไมโควิลไล แต่มีส่วนเหมือนกับไมโควิลไล  มากกว่าซีเลีย  คือเป็นส่วนของเยื่อหุ้มเซลล์]ที่ยื่นออกมา  ซึ่งเมื่อเกิดการงอแล้ว  ก็จะเหนี่ยวไกการเปิดประตูไอออน  ดังนั้น  เซลล์ขนจึงเปลี่ยนคลื่นความดันของเสียงไปเป็นศักย์ตัวรับความรู้สึก  (Receptor potentialศักย์ตัวรับความรู้สึก  (Receptor potential)  เป็นเหตุการณ์ที่เกิดขึ้นเพราะสภาวะความซึมผ่านได้ของเยื่อหุ้มเซลล์เปลี่ยนไปเพราะการถ่ายโอนความรู้สึก  (sensory tranduction)  โดยทั่วๆไปเป็นเหตุการณ์ที่ลดระดับศักย์เยื่อหุ้มเซลล์  ซึ่งเกิดจากไอออนขั้วบวกที่ไหลเข้ามาภายในเซลล์  กระแสไฟฟ้าที่เข้ามานั้นมักจะนำศักย์เยื่อหุ้มเซลล์ไปสู่ระดับขีดเริ่มเปลี่ยน  ที่จะทำให้เซลล์สร้างศักยะงาน) เป็นการเริ่มการถ่ายโอนตัวกระตุ้น

 ดู 
ตัวกระตุ้น

 หมายเหตุและอ้างอิง
# ปณวัตร เลี้ยงผ่องพันธุ์
ปณวัตร เลี้ยงผ่องพันธุ์ (เกิด 9 กุมภาพันธ์ พ.ศ. 2501) อดีตสมาชิกสภาผู้แทนราษฎรจังหวัดบุรีรัมย์ 8 สมัย

 ประวัติ 
ปณวัตร เกิดเมื่อวันที่ 9 กุมภาพันธ์ พ.ศ. 2501 ที่ อำเภอคูเมือง จังหวัดบุรีรัมย์ เป็นบุตรของนายฮังคี นางทิม เลี้ยงผ่องพันธุ์ประวัติผู้สมัคร ส.ส. กรมการปกครอง ด้านครอบครัวสมรสกับนางเจติยา เลี้ยงผ่องพันธุ์

สำเร็จการศึกษา นิติศาสตรบัณฑิต จาก มหาวิทยาลัยรามคำแหง รัฐประศาสนศาสตรมหาบัณฑิต จาก สถาบันบัณฑิตพัฒนบริหารศาสตร์

 งานการเมือง 
ปณวัตร มีอาชีพเป็นผู้รับเหมาก่อสร้าง ในอำเภอคูเมือง บ้านเกิด ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคมวลชน ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 8 สมัย ในสังกัดพรรคสามัคคีธรรม พรรคกิจสังคม พรรคชาติไทย และพรรคประชาธิปัตย์ ตามลำดับ ศูนย์ข้อมูลนักการเมือง 

ปณวัตร เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529ประกาศสภาผู้แทนราษฎร เรื่องตั้งคณะกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์

พ.ศ. 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคชาติไทย "ศิลปอาชา"สูญพันธุ์ หลังยุบชาติไทย เปิด109 กก.บริหาร "พปช.-ชาติไทย-มัชฌิมาฯ"ถูกเพิกสิทธิเลือกตั้ง จากมติชน

หลังพ้นโทษจำคุกแล้ว ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 นายปณวัตร ได้ให้การสนับสนุน พีระพงษ์ เฮงสวัสดิ์ ผู้สมัครจากพรรคเพื่อไทยผู้สมัครส.ส.บุรีรัมย์เขต3พท.ควง'ปณวัตร'หาเสียง โวกระแสตอบรับดี-ชูปลูกเมล่อนแก้จน

 สมาชิกสภาผู้แทนราษฎร 
ปณวัตร เลี้ยงผ่องพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดบุรีรัมย์ สังกัดพรรคมวลชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดบุรีรัมย์ สังกัดพรรคมวลชน
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดบุรีรัมย์ สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดบุรีรัมย์ สังกัดพรรคมวลชน → พรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดบุรีรัมย์ สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดบุรีรัมย์ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดบุรีรัมย์ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดบุรีรัมย์ สังกัดพรรคชาติไทย

 คดีความ 
พ.ศ. 2558 ปณวัตร ถูกศาลฎีกาตัดสินให้จำคุก 4 ปี และปรับเป็นจำนวน 22 ล้านบาท ในคดีบุกรุกที่ในเขตปฏิรูปที่ดินเพื่อเกษตรกรรม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๙, ๒ ธันวาคม ๒๕๔๒
# พูนสุข โลหะโชติ
พูนสุข โลหะโชติ (เกิด 12 มกราคม พ.ศ. 2502) อดีตสมาชิกสภาผู้แทนราษฎรจังหวัดน่าน 5 สมัย

 ประวัติ 
พูนสุข เกิดเมื่อวันที่ 12 มกราคม พ.ศ. 2502 ที่ตำบลในเวียง อำเภอเมืองน่าน จังหวัดน่าน เป็นบุตรนายสมชาย นางกันยา โลหะโชติประวัติผู้สมัคร ส.ส. กรมการปกครอง และเป็นพี่สาวนางสิรินทร รามสูต 

สำเร็จการศึกษาระดับปริญญาตรี ศิลปศาสตรบัณฑิต สาขาวิชาปรัชญา จากมหาวิทยาลัยเชียงใหม่ ปริญญาโทด้านจิตวิทยาการศึกษา จาก Temple University สหรัฐอเมริกา

 งานการเมือง 
พูนสุข เคยดำรงตำแหน่งเป็นผู้จัดการฝ่ายตลาด บริษัท โรงใบยาสูบน่าน จำกัดภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529  ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคชาติไทย ซึ่งได้รับเลือกตั้งในครั้งดังกล่าว และได้รับเลือกตั้งเรื่อยมาจนถึง พ.ศ. 2539 รวม 5 สมัยศูนย์ข้อมูลนักการเมือง 

พ.ศ. 2544 พูนสุข ลงสมัครรับเลือกตั้งในพื้นที่เขต 1 จังหวัดน่าน ก่อนที่จะไม่ได้รับเลือกตั้ง โดยพ่ายแพ้ให้กับคำรณ ณ ลำพูน จากพรรคประชาธิปัตย์ และวางมือทางการเมืองในที่สุด

 สมาชิกสภาผู้แทนราษฎร 
พูนสุข โลหะโชติ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดน่าน สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดน่าน สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดน่าน สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดน่าน สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดน่าน สังกัดพรรคชาติไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๒๐ ข หน้า ๒๔, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๔๐, ๔ ธันวาคม ๒๕๓๙
# วาสลัฟที่ 1 ดยุกแห่งโบฮีเมีย
วาสลัฟที่ 1  ดำรงตำแหน่งดยุกแห่งโบฮีเมียตั้งแต่ปี ค.ศ. 921 จนกระทั่งถูกบริพารของบอเลสลัฟ พระอนุชา ลอบสังหารในปี ค.ศ. 935 พระองค์ได้รับยกย่องอย่างมากในฐานะวีรบุรุษ และได้รับยกย่องเป็นนักบุญภายหลังมรณกรรม

 ประวัติ 
ดยุกวาสลัฟ ประสูติปี ค.ศ. 907 ใกล้กรุงปราก เป็นพระโอรสในดยุกวราติสลัฟกับดัชเชสดราโกมีร์แห่งโบฮีเมีย เมื่อเจริญพระชนม์ขึ้นก็ทรงเลื่อมใสศาสนาคริสต์เพราะดัชเชสลุดมิลา พระอัยยิกา คอยปลูกฝังมาตลอด เมื่อพระบิดาของพระองค์สิ้นพระชนม์ ลุดมิลาจึงสนับสนุนวาสลัฟให้ครองบัลลังก์ต่อโดยพระนางปฏิบัติหน้าที่เป็นผู้สำเร็จราชการแทนพระองค์

ในรัชสมัยของพระองค์ วาสลัฟได้อุปถัมภ์คริสต์ศาสนาอย่างเต็มที่ จนประชาชนเปลี่ยนมาเข้ารีตคริสต์ศาสนาจำนวนมาก เพื่อทรงมีพระโอรส ก้ทรงตั้งพระทัยจะให้พระโอรสสืบบัลลังก์ต่อไป บอเลสลัฟ พระอนุชา เกิดความโลภจึงวางแผนทูลเชิญพระองค์ไปร่วมงานฉลองนักบุญคอสมอสและนักบุญดาเมียน แล้วให้บริพารลอบปลงพระชนม์พระองค์เสียขณะกำลังจะเข้าร่วมพิธีมิสซา ตรงกับวันที่ 28 กันยายน ค.ศ. 935 แล้วบอเลสลัฟก็ครองเป็นดยุกแห่งโบฮีเมียต่อไป

หลังจากสิ้นพระชนม์ ดยุกวาสลัฟทรงได้รับยกย่องเป็นนักบุญและมรณสักขีในศาสนาคริสต์ พระศพที่เดิมถูกฝังไว้ ณ ที่ที่ถูกปลงพระชนม์ ก็ย้ายมาบรรจุที่อาสนวิหารนักบุญวิตุสตั้งแต่ปี ค.ศ. 938
# การรับรู้
การรับรู้ หรือ สัญชาน (CD-ROM) พ.ศ. ๒๕๔๕. "(ปรัชญา, แพทยศาสตร์, ภาษาศาสตร์) สัญชาน, ความรู้สึก, การรับรู้, การกำหนดรู้". (จาก) เป็นการจัดระเบียบ ระบุ และแปลผลข้อมูลจากประสาทสัมผัสเพื่อใช้เป็นแบบจำลองและเข้าใจข้อมูลหรือโลกรอบ ๆ ตัว 

การรับรู้ทุกอย่างจะต้องเกี่ยวกับสัญญาณประสาทที่ส่งไปยังระบบประสาท โดยสัญญาณก็จะเป็นผลของการเร้าระบบรับความรู้สึกทางกายภาพหรือทางเคมี
ยกตัวอย่างเช่น การเห็นจะเกี่ยวกับแสงที่มากระทบจอตา การได้กลิ่นจะอำนวยโดยโมเลกุลที่มีกลิ่น และการได้ยินจะเกี่ยวกับคลื่นเสียง
การรับรู้ไม่ใช่เป็นเพียงแค่การรับสัญญาณทางประสาทสัมผัสเฉย ๆ แต่จะได้รับอิทธิพลจากการเรียนรู้ ความทรงจำ ความคาดหวัง และการใส่ใจของบุคคลนั้น ๆ
การรับรู้สามารถแบ่งเป็นสองส่วน คือ
 การแปลผลข้อมูลทางประสาทสัมผัส ซึ่งแปลข้อมูลดิบเป็นข้อมูลระดับสูงขึ้น (เช่น การดึงรูปร่างจากสิ่งที่เห็นเพื่อรู้จำวัตถุ)
 การแปลผลที่เชื่อมกับทัศนคติ ความคาดหวัง และความรู้ของบุคคล โดยได้อิทธิพลจากกลไกการเลือกเฟ้น (คือการใส่ใจ) สิ่งที่รับรู้

การรับรู้จะอาศัยการทำงานที่ซับซ้อนในระบบประสาท แต่โดยอัตวิสัยจะรู้สึกว่าไม่ได้ทำอะไร เพราะการแปลผลเช่นนี้เกิดขึ้นใต้จิตสำนึก
ตั้งแต่การเริ่มสาขาจิตวิทยาเชิงทดลองในคริสต์ทศวรรษที่ 19 ความเข้าใจเกี่ยวกับการรับรู้ได้ก้าวหน้าโดยใช้วิธีการศึกษารวมกันหลายอย่าง
Psychophysics ได้แสดงความสัมพันธ์ระหว่างคุณสมบัติทางกายภาพของข้อมูลประสาทสัมผัสต่าง ๆ กับการรับรู้ในเชิงปริมาณ (Microfilm) .
ประสาทวิทยาศาสตร์เชิงรับความรู้สึก (Sensory neuroscience) ได้ศึกษากลไกทางสมองที่เป็นมูลฐานของการรับรู้
ระบบการรับรู้ยังสามารถศึกษาในเชิงคอมพิวเตอร์ คือโดยอาศัยข้อมูลที่ระบบแปลผล
ส่วนปรัชญาในเรื่องการรับรู้ จะศึกษาขอบเขตที่ลักษณะทางประสาทสัมผัสต่าง ๆ เช่น เสียง กลิ่น และสี มีจริง ๆ โดยปรวิสัย ไม่ใช่มีแค่ในใจคือเป็นอัตวิสัยของคนที่รับรู้

แม้นักวิชาการจะได้มองประสาทสัมผัสว่าเป็นระบบรับข้อมูลเฉย ๆ 
แต่งานศึกษาเกี่ยวกับการแปลสิ่งเร้าผิดและภาพที่มองเห็นได้หลายแบบ ได้แสดงว่า ระบบการรับรู้ของสมองทำการอย่างแอคทีฟและภายใต้จิตสำนึกเพื่อเข้าใจสิ่งที่รับรู้
ยังเป็นเรื่องไม่ยุติว่า การรับรู้เป็นกระบวนการตรวจสอบสมมติฐานแบบต่าง ๆ มากแค่ไหน หรือว่าข้อมูลทางประสาทสัมผัสตามธรรมชาติสมบูรณ์พอที่จะไม่ต้องใช้กระบวนการนี้ในการรับรู้

ระบบการรับรู้ในสมองทำให้บุคคลสามารถเห็นโลกรอบ ๆ ตัวว่าเสถียร แม้ข้อมูลความรู้สึกปกติจะไม่สมบูรณ์และจะเปลี่ยนไปอยู่ตลอด
สมองมนุษย์และสัตว์มีโครงสร้างโดยเฉพาะ ๆ และแต่ละส่วนจะประมวลข้อมูลความรู้สึกที่ต่างกัน 
โครงสร้างบางอย่างจัดเหมือนกับแผนที่รับความรู้สึก คือมีการใช้ผิวสมองเป็นผังแสดงลักษณะบางอย่างของโลก (เช่นใน Somatotopy)
โครงสร้างโดยเฉพาะต่าง ๆ เหล่านี้จะเชื่อมต่อกันและมีอิทธิพลต่อกันและกัน
ยกตัวอย่างเช่น กลิ่นจะมีอิทธิพลอย่างสูงต่อรสชาติ
# กองทัพ
กองทัพ คือ การป้องกัน องค์การและกำลังรบที่ได้รับการสนับสนุนจากรัฐบาลของประเทศนั้น ๆ กองทัพมีเพื่อส่งเสริมนโยบายต่างประเทศและในประเทศของรัฐบาล และเพื่อพิทักษ์รัฐบาลและชาติอันเป็นตัวแทนจากการรุกรานทั้งภายนอกและภายใน ในการใช้อย่างกว้าง คำว่า "กองทัพ" และ "ทหาร" (military) มักถือเป็นไวพจน์ แม้ในการใช้ในทางเทคนิค อาจมีความแตกต่างกันเมื่อกองทัพของประเทศรวมทั้งทหารและกำลังกึ่งทหารอื่นเข้าไปด้วย
# นกเงือกคอแดง
นกเงือกคอแดง  นกเงือกชนิดหนึ่งที่สามารถพบได้ในประเทศไทย 

มีขนาดลำตัวยาว 116 เซนติเมตร ทั้งสองเพศมีลักษณะแตกต่างกัน ตัวผู้มีส่วนหัว คอและหน้าอกส่วนบนสีสนิมเหล็ก หน้าอกส่วนล่างสีน้ำตาลแดง อันเป็นที่มาของชื่อเรียก หลังส่วนล่างและปีกสีดำเหลือบเขียว ขนปีกบินตอนปลายสีขาว หางยาวสีดำขาว ม่านตาสีแดง แผ่นหนังรอบตาสีฟ้าอมเขียวสดใส ถุงใต้คอสีแดงอมส้ม จะงอยปากสีขาวออกเหลืองเรื่อ ๆ ด้านข้างมีสันนูนขึ้นเป็นแนวเฉียงจำนวน 8 อัน ส่วนนกตัวเมียมีขนาดเล็กกว่า ขนบนลำตัวสีดำโดยตลอด

นกเงือกคอแดง ได้ชื่อว่าเป็นนกเงือกชนิดที่มีความสวยงามที่สุดชนิดหนึ่ง เพราะมีสีที่แตกต่างไปจากนกเงือกชนิดอื่นที่มีสีแค่สองสี คือ สีขาวกับสีดำ
thumb|left|นกตัวผู้ขณะป้อนอาหารให้ลูกนกและนกตัวเมียในโพรง
นกเงือกคอแดง เป็นนกที่จะพบกระจายพันธุ์เฉพาะป่าดิบเขาที่ระดับความสูง 800-2,000 เมตรเหนือระดับน้ำทะเล พบตั้งแต่เนปาล, จีนทางทิศตะวันตกเฉียงใต้, พม่า, ภาคเหนือของลาวและเวียดนามตอนเหนือ ในประเทศไทยพบได้ในเขตผืนป่าตะวันตก เช่น  เขตรักษาพันธุ์สัตว์ป่าอุ้มผาง, อุทยานแห่งชาติทุ่งใหญ่นเรศวร-ห้วยขาแข้ง และอุทยานแห่งชาติแม่วงก์

มีพฤติกรรมหากินผลไม้บนระดับเรือนยอดของป่า บางครั้งพบกระโดดเก็บผลไม้ที่ร่วงหล่นบนพื้นดิน เสียงร้องคล้ายเสียงเห่าของสุนัข ในประเทศไทยพบทำรังวางไข่ตั้งแต่เดือนมกราคมจนถึงเดือนพฤษภาคม นกเงือกทำรังบนโพรงไม้สูงราว 10-30 เมตร จากพื้นดิน นกตัวเมียจะปิดโพรงจากภายในโดยใช้มูล เศษผลไม้และอาหารที่นกสำรอกออกมาผสมกันดินโคลนที่นกตัวผู้นำมา วางไข่สีขาวครั้งละ 2 ฟอง ระยะฟักไข่ประมาณ 30 วัน นอกฤดูผสมพันธุ์นกเงือกคอแดงจะอยู่กันเป็นคู่ ๆ หรือเป็นฝูงเล็ก ๆ 4-5 ตัว

นกเงือกคอแดง จัดเป็นนกเงือกอีกชนิดหนึ่งที่ตกอยู่ในสภาวะถูกคุกคามใกล้สูญพันธุ์ เพราะต้องการป่าที่มีความอุดมสมบูรณ์อย่างมากในการอยู่อาศัยและแพร่ขยายพันธุ์ ในประเทศไทย จัดเป็นสัตว์ป่าคุ้มครองเช่นเดียวกับนกเงือกชนิดอื่น ๆสัตว์ป่าคุ้มครอง จากมูลนิธิโลกสีเขียว
# กองทัพอิตาลี
กองทัพอิตาลี  ประกอบด้วยกองทัพบก กองทัพเรือ กองทัพอากาศ และ เหล่าทัพที่สี่ คือ สารวัตรทหาร ซึ่งมีบทบาทในกำลังทหารและตำรวจดินแดนของชาติ ประธาธิบดีเป็นหัวหน้ากองทัพ โดยดำรงตำแหน่งประธานสภากลาโหมสูงสุด ในปี 2555 กองทัพอิตาลีมีกำลังพลประจำการ 183,000 นาย กับ 117,943 นาย ใน Carabinieri และ 68,134 นาย ใน Guardia di Finanza ประเทศอิตาลีมีรายจ่ายทางทหารสูงสุดเป็นอันดับที่ 11 ของโลก

 ประวัติ 

 โครงสร้าง 

 งบประมาณ 

 บุคลากร 
 กำลังพลประจำการ 

 กำลังพลสำรอง 

 การศึกษา 

 เครื่องแบบ 

 ยุทธภัณฑ์ 
 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# กิโลวินาที
กิโลวินาที (สัญลักษณ์: ks) คือเวลา 1000 วินาที (16 นาที 40 วินาที) โดยที่ 86.4 กิโลวินาที เท่ากับ 1 วัน และ 604.8 กิโลวินาที เท่ากับ 1 สัปดาห์
 ตัวอย่างการใช้  
 1.22 กิโลวินาที - เป็นเวลาครึ่งชีวิตของ คาร์บอน-11
 3.5 กิโลวินาที - เป็นเวลาครึ่งชีวิตของ โนเบเลียม-259
 3.6 กิโลวินาที - 1 ชั่วโมง
 4.32 กิโลวินาที - เป็นเวลาครึ่งชีวิตของ ดุบเนียม-267
 4.68 กิโลวินาที - เป็นเวลาครึ่งชีวิตของ รัทเทอร์ฟอร์เดียม-267
 6.586 กิโลวินาที - เป็นเวลาครึ่งชีวิตของ ฟลูออรีน-18
 19.9 กิโลวินาที - เป็นเวลาครึ่งชีวิตของ เมนเดเลฟเวียม-251
 21 กิโลวินาที - เป็นเวลาครึ่งชีวิตของ รัทเทอร์ฟอร์เดียม-268
 36 กิโลวินาที - เป็นเวลาครึ่งชีวิตของ รัทเทอร์ฟอร์เดียม-266
 37.3 กิโลวินาที - เป็นเวลาครึ่งชีวิตของ เออร์เบียม-165
 83.34 กิโลวินาที - เป็นเวลาครึ่งชีวิตของ ดุบเนียม-270
 86.4 กิโลวินาที - 1 วัน
 91.4 กิโลวินาที - เป็นเวลาครึ่งชีวิตของ เฟอร์เมียม-252
 102.9 กิโลวินาที - เป็นเวลาครึ่งชีวิตของ เออร์เบียม-160
 104.4 กิโลวินาที - เป็นเวลาครึ่งชีวิตของ ดุบเนียม-268
 260 กิโลวินาที - เป็นเวลาครึ่งชีวิตของ เฟอร์เมียม-253
 483.1 กิโลวินาที - เป็นเวลาครึ่งชีวิตของ แมงกานีส-52
 604.8 กิโลวินาที - 1 สัปดาห์
 799 กิโลวินาที - เป็นเวลาครึ่งชีวิตของ ทูเลียม-167
 ดูเพิ่ม 
 เมกะวินาที
 อันดับของขนาด (เวลา)
# มาร์ชาเรอาเลดอร์ดีนันซา
มาร์ชาเรอาเลดอร์ดีนันซา หรือ Fanfara Reale  เพลงมาร์ชหลวงตามพระราชโองการ เป็นเพลงชาติ และ เพลงสรรเสริญพระบารมีของราชอาณาจักรอิตาลี ระหว่างปี ค.ศ. 1861 ถึง ค.ศ. 1943. เรียบเรียงทำนองโดย จูเซ็ปเป้ การ์เบตติ ในปี ค.ศ. 1831 ตามพระราชบัญชาของ ชารล์ส อัลเบิร์ตแห่งซาร์ดิเนีย ใช้เป็นเพลงคำนับของราชวงศ์ซาวอย.

ชื่อเพลงคล้ายคลึงกับ มาร์ชาเรอัล มีชื่อเรียกว่า "เพลงมาร์ชหลวง", ซึ่งมีบทร้องบทร้องอย่างไม่เป็นทางการ.

 เนื้อร้อง (ไม่เป็นทางการ) 
ภาษาอิตาลี  คำแปลFanfara RealeEvviva il Re ! Evviva il Re ! Evviva il Re !
Chinate o Reggimenti le Bandiere al nostro Re
La gloria e la fortuna dell'Italia con Lui è
Bei Fanti di Savoia gridate evviva il Re !
Chinate o Reggimenti le Bandiere al nostro Re !ทรงพระเจริญ! ทรงพระเจริญ! ทรงพระเจริญ!
จงน้อมคำนับและเคารพแด่ธงธงพระอิสริยยศขององค์ราชัน
เพื่ออิตาลีของพระองค์จักรุ่งโรจน์และพบบุญวาสนา
ขอให้เหล่าทหารแห่งซาวอยที่ยิ่งใหญ่ จงตะโกน "ทรงพระเจริญ!"
จงน้อมคำนับและเคารพแด่ธงธงพระอิสริยยศขององค์ราชันMarcia RealeViva il Re ! Viva il Re ! Viva il Re !
Le trombe liete squillano
Viva il Re ! Viva il Re ! Viva il Re !
Con esso i canti echeggiano
Rullano i tamburi le trombe squillano squillano
Cantici di gloria eleviamo con fervor
Viva l'Italia, l'Italia evviva ! Evviva il Re !
Viva L'Italia, evviva li Re ! Evviva il Re !!!
Viva l'Italia ! Viva il Re ! Viva il Re !
Tutta l'Italia spera in Te, crede in Te,
gloria di nostra stirpe, segnal di libertà,
di libertà, di libertà, di libertà.

Quando i nemici agognino
i nostri campi floridi
dove gli eroi pugnarono
nelle trascorse età,

finché duri l'amor di patria fervido,
finché regni la nostra civiltà.

L'Alpe d'Italia libera,
dal bel parlare angelico,
piede d'odiato barbaro
giammai calpesterà

finché duri l'amor di patria fervido,
finche regni la nostra civiltà.

Come falange unanime
i figli della Patria
si copriran di gloria
gridando libertà.ทรงพระเจริญ! ทรงพระเจริญ! ทรงพระเจริญ!
เสียงคำรามได้ดังกึกขึ้นมา
ทรงพระเจริญ! ทรงพระเจริญ! ทรงพระเจริญ!
เพราะเหตุนี้คือเสียงเสียงสะท้อนดังขึ้นมา
เสียงกลองและเสียงแตรได้ดังอีกครั้ง
เหล่าทวยเทพแห่งอิตาลีทำให้เรานั้นกล้าหาญ
อิตาลีจงเจริญ! อิตาลี ไชโย! ทรงพระเจริญ!
อิตาลีจงเจริญ! ทรงพระเจริญ! ทรงพระเจริญ!
อิตาลีจงเจริญ! ทรงพระเจริญ! ทรงพระเจริญ!
แผ่นดินอิตาลีไว้วางใจและเชื่อมันในพระองค์
เป็นเกียรติแด่ชนชาติของเราที่ประกาศอิสรภาพ
เพื่ออิสรภาพ! เพื่ออิสรภาพ! เพื่ออิสรภาพ!

หากศัตรูรุกรานเข้ามา
สู่ทุ่งฟุ่งเฟืองของเรา
ที่เหล่าวีรบุรุษได้ประจัญ
มาแต่ยุคโบราณกาล

ตราบใดที่ความรักชาติของเรายังคงอยู่
ตราบใดที่อารยธรรมของเรายังปกครองอยู่

เทือกเขาแอลป์ของอิตาลีจะเป็นเอกราช
เฉกเช่นวาจาที่ดีงามสมควรปกครอง
ต่างจากอนารยชนที่เกลียดชัง
ไม่สมควรเหยียบย่ำแผ่นดินนี้

ตราบใดที่ความรักชาติของเรายังคงอยู่
ตราบใดที่อารยธรรมของเรายังปกครองอยู่

ดั่งการที่รวมตัวเป็นหนึ่งเดียวกัน
เหล่าบุตรหลานแห่งปิตุภูมิ
จงขับขานด้วยความสง่าศรี
ออกมาว่า "อิสรภาพ!"
# วอลเลย์บอลเวิลด์แกรนด์แชมเปียนคัพ
วอลเลย์บอลเวิลด์แกรนด์แชมเปียนคัพ  เป็นการแข่งขันกีฬาสากลของผู้ชายและผู้หญิง เริ่มในปี ค.ศ. 1993 เป็นการแข่งขันวอลเลย์บอลระหว่างประเทศ มีการแข่งขันหลังจากกีฬาโอลิมปิกเกมส์ จะรวมเอาแชมป์ของแต่ละทวีปมาแข่งขันกัน จัดขึ้นทุก ๆ 4 ปี ที่ประเทศญี่ปุ่น รายการนี้ไม่มีผลต่อคะแนนสะสมในอันดับโลก แต่มีเงินรางวัลก้อนใหญ่ให้กับแต่ละทีมตามลำดับที่ได้

สรุปการแข่งขัน
ประเภททีมชาย
ปีชนะเลิศรองชนะเลิศอันดับที่ 3อันดับที่ 4อันดับที่ 5อันดับที่ 61993รายละเอียด1997รายละเอียด2001รายละเอียด2005รายละเอียด2009รายละเอียด2013รายละเอียด2017รายละเอียด2021ไม่ได้จัดขึ้นเนื่องจากการระบาดทั่วของโควิด-192025รายละเอียด

 ประเภททีมหญิง 
ปีชนะเลิศรองชนะเลิศอันดับที่ 3อันดับที่ 4อันดับที่ 5อันดับที่ 61993รายละเอียด1997รายละเอียด2001รายละเอียด2005รายละเอียด2009รายละเอียด2013รายละเอียด2017รายละเอียด2021ไม่ได้จัดขึ้นเนื่องจากการระบาดทั่วของโควิด-192025รายละเอียด

ตารางเหรียญการแข่งขัน
 ประเภททีมชาย 

 ประเภททีมหญิง 

ดูเพิ่ม
 กีฬาวอลเลย์บอลในโอลิมปิก
 วอลเลย์บอลชิงแชมป์โลก
 วอลเลย์บอลเวิลด์คัพ
 วอลเลย์บอลเวิลด์ลีก
 วอลเลย์บอลเวิลด์กรังด์ปรีซ์

แหล่งข้อมูลอื่น
Official website of the FIVB
# ฟลูออรีน-18
ฟลูออรีน-18  เป็นไอโซโทปกัมมันตรังสีของฟลูออรีน มีครึ่งชีวิตประมาณ 110 นาที (1 ชั่วโมง 50 นาที) มันมีมวลประมาณ 18.001 u มันสลายตัวด้วยวิธีการแบ่งแยกโปรตอน 97% และ ด้วยการจับยึดอิเล็กตรอน หลังจากที่ฟลูออรีน-18 สลายแล้วจะให้ ออกซิเจน-18 ซึ่งเป็นไอโซโทปที่เสถียร
# นีออน-18
นีออน-18  เป็นไอโซโทปกัมมันตรังสีของนีออน มีครึ่งชีวิตประมาณ 1.7 วินาที  มันมีมวลประมาณ 18.01 u มันสลายตัวด้วยวิธีการแบ่งแยกโปรตอน และ ด้วยการจับยึดอิเล็กตรอน หลังจากที่นีออน-18 สลายแล้วจะให้ ฟลูออรีน-18 และ ออกซิเจน-16
# ออกซิเจน-18
ออกซิเจน-18  เป็นไอโซโทปธรรมชาติที่เสถียรของออกซิเจน ไอโซโทปนี้มีในสารประกอบออกซิเจนส่วนใหญ่ เช่น น้ำ ไอโซโทปนี้ได้จากการสลายตัวของฟลูออรีน-18 ในเวลา 1 วัน
# แม่น้ำเอสซิควีโบ
แม่น้ำเอสซิควีโบ (,) เป็นแม่น้ำสายใหญ่ที่สุดของประเทศกายอานา ตั้งอยู่ระหว่างแม่น้ำโอริโนโกกับแม่น้ำแอมะซอน ต้นน้ำเกิดจากทิวเขาอาการาอี  ใกล้ชายแดนประเทศบราซิล กายอานา และเวเนซุเอลา ไหลไปทางทิศเหนือ 1,010 กม. ผ่านป่าและสะวันนา ไหลลงมหาสมุทรแอตแลนติก ปากแม่น้ำเป็นชะวากทะเลขนาดใหญ่

เอสซิควีโบ
เอสซิควีโบ
# ห้างทอง ธรรมวัฒนะ
ห้างทอง ธรรมวัฒนะ (20 พฤษภาคม พ.ศ. 2492 – 6 กันยายน พ.ศ. 2542) อดีตสมาชิกสภาผู้แทนราษฎรกรุงเทพมหานคร 2 สมัย สังกัดพรรคประชากรไทย และอดีตผู้ช่วยเลขานุการรัฐมนตรีว่าการกระทรวงคมนาคม และผู้ช่วยเลขานุการรัฐมนตรีว่าการกระทรวงมหาดไทย

 ประวัติ 
นายห้างทอง ธรรมวัฒนะ เกิดเมื่อวันที่ 20 พฤษภาคม พ.ศ. 2492 เป็นบุตรของนายอาคม ฉัตรชัยยนต์ และ นางสุวพีร์ ธรรมวัฒนะ ศูนย์ข้อมูลนักการเมือง  สำเร็จการศึกษา วิศวกรรมศาสตรบัณฑิตจาก University of Texas, Austin และวิศวกรรมศาสตรมหาบัณฑิตจาก Asian Institute of Technology (A.I.T.)

 งานการเมือง 
ห้างทอง ลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคประชากรไทย ซึ่งได้รับเลือกตั้งในครั้งดังกล่าว ต่อมาเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคมราชกิจจานุเบกษา, คำสั่งกระทรวงคมนาคม ที่ ๒๔๓/๒๕๓๘ เรื่อง แต่งตั้งผู้ช่วยเลขานุการรัฐมนตรี (นายห้างทอง ธรรมวัฒนะ)เล่ม ๑๑๒ ตอนที่ ๗๔ง วันที่ ๑๔ กันยายน ๒๕๓๘ ปฏิบัติหน้าที่ประจำรัฐมนตรีช่วยฯ (ชัยภักดิ์ ศิริวัฒน์) 

ต่อมาได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคประชากรไทย และได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคมราชกิจจานุเบกษา, คำสั่งกระทรวงมหาดไทย ที่ ๕๘๗/๒๕๓๙ เรื่อง แต่งตั้งผู้ช่วยเลขานุการรัฐมนตรีว่าการกระทรวงมหาดไทย (นายห้างทอง ธรรมวัฒนะ)เล่ม ๑๑๓ ตอนที่ ๑๐๑ง วันที่ ๑๗ ธันวาคม ๒๕๓๙ ปฏิบัติหน้าที่ประจำรัฐมนตรีช่วยฯ (ชัยภักดิ์ ศิริวัฒน์)

จนกระทั่งในเดือนกันยายน พ.ศ. 2542 เขาเสียชีวิตในขณะที่ยังดำรงตำแหน่งสมาชิกสภาผู้แทนราษฎรกรุงเทพมหานคร

 สมาชิกสภาผู้แทนราษฎร 
ห้างทอง ธรรมวัฒนะ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กรุงเทพมหานคร สังกัดพรรคประชากรไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กรุงเทพมหานคร สังกัดพรรคประชากรไทย

 การเสียชีวิต 
ห้างทอง ธรรมวัฒนะ เสียชีวิตอย่างปริศนาจากการถูกอาวุธปืนยิงที่ศีรษะ ในบ้านพักของตนเอง เมื่อวันที่ 6 กันยายน พ.ศ. 2542 ขณะมีอายุ 50 ปี ในขณะนั้น นพดล ธรรมวัฒนะ น้องชายของเขา ตกเป็นผู้ต้องหาว่าฆ่าพี่ชายของตนเองปิดฉากศึกชิงมรดกตระกูล "ธรรมวัฒนะ" 14 ปี 48 คดีที่คาศาล ต่อมาวันที่ 1 กันยายน พ.ศ. 2553 ศาลอุทธรณ์ พิพากษายืนตามศาลชั้นต้น ให้ยกฟ้องนายนพดล เนื่องจากพยานหลักฐานไม่เพียงพอ

การเสียชีวิตของนายห้างทอง ธรรมวัฒนะ นำไปสู่การฟ้องร้องกันเองระหว่างญาติพี่น้องของนายห้างทอง ธรรมวัฒนะhttp://www.tnews.co.th/html/contents/99111/จำนวนกว่า 48 คดี

ต่อมาลูกชายนาย ห้างทอง ได้ยื่นฟ้อง ณฤมล ธรรมวัฒนะกรณีถอดถอนเขาออกจากการเป็นกรรมการบริษัทสุวพีร์ ธรรมวัฒนะhttp://www.dailynews.co.th/crime/400039

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๒, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๕, ๔ ธันวาคม ๒๕๓๘